વંદે ભારત વાયા યુ.એસ.એ

વંદે ભારત વાયા યુ.એસ.એ એક ભારતીય ગુજરાતી હાસ્ય ચલચિત્ર છે જેનું દિગ્દર્શન જયમિન પટેલે કર્યું છે. ચલચિત્રમાં મુખ્ય ભૂમિકાઓમાં મલ્હાર ઠાકર, પૂજા ઝવેરી અને કેલી પિયરસને અભિનય આપ્યો છે. આ ચલચિત્રનું નિર્માણ એલેક્સ ભગત, કિશન ધોલિયા, ઋતુજા માને અને હિમાંશુ સોલંકીએ વોર્ડવિઝાર્ડ એન્ટરટેઇનમેન્ટ, આસમન પ્રોડક્શન, સેક સ્પેક્ટેકલ, ડે રિયો અને સ્પેસટાઇમ મૂવીઝના બેનર હેઠળ કર્યું છે. ચલચિત્રનું પ્રથમ ભારતીય સિનેમા પ્રદર્શન ૨૫ ડિસેમ્બર ૨૦૨૫ના રોજ થયું હતો.

 કથાસાર 
લોસ એન્જેલસમાં વસતા યુવાન ગુજરાતી પ્રવાસી રોહન અનેક નાનાં‑મોટાં કામ કરી ને અમેરિકામાં કાયમી નિવાસ મેળવવાના પોતાના સ્વપ્નનો પીછો કરે છે. આ સફરમાં તે અચાનક જ હાસ્યાસ્પદ પરિસ્થિતિઓ, જટિલ સંબંધો અને જીવન બદલાવી નાખે એવા રહસ્યોમાં ફસાઈ જાય છે. કથામાં મહત્ત્વાકાંક્ષા, કુટુંબમૂલ્યો, સાંસ્કૃતિક ઓળખ અને જીવનમાં મળતા બીજા અવસર જેવા વિષયોનું સંવેદનશીલ નિરૂપણ કરવામાં આવ્યું છે.

 કલાકાર 

 મલ્હાર ઠાકર — રોહન ઠક્કર
 પૂજા ઝવેરી — ઈવા મહેતા
 કાયલી પિયરસન — જોડી
 આસિત વ્યાસ — હર્ષ મહેતા (ઈવાના પિતા)
 એલેક્સ ભગત — સમીર શાહ (રોહનનો માલિક)
 સ્કલી બ્રાન્ડન — સાયમન
 નીખિલ દવે — નિક (રોહનનો મિત્ર)
 બ્રાયન ડસ — માર્ટિન
 લોરેન કાઈઝર — જેનિફર (જોડીની માતા)
 અમાન્ડા કેથરીન લિગુઓરી — અધિકારી નટાલી મેથ્યુઝ
 મહેક — મહેક (ઈવાની મિત્ર)
 મિતા વ્યાસ — પ્રીતિ (ઈવાની માતા)
 હેન્રી રિવર — યાટ કેપ્ટન
 નીલ વાક્સ — કૉફી શોપ ગ્રાહક

 સંગીત 

 ગીતોની સૂચિ 

ક્ર.
સં.શીર્ષકગીતકારસંગીતકારગાયક(ઓ)અવધિ૧"પરેવડા"ચિરાગ ત્રિપાઠીકેદાર ભારગવજાવેદ અલી૩:૪૭૨"લવ એવરીડે"ચિરાગ ત્રિપાઠીપાર્થ ભારત ઠાકરહેતવી પાવણી, પ્રિયા દોશી૩:૫૨૩"ગાથે ના ગુજરાતી"રુતેશ પટેલપ્રજ્વલ પંડ્યા, પરમ ભગતરુતેશ પટેલ૧:૫૮
કુલ અવધિ: ૯:૩૭

 નિર્માણ 
ચલચિત્રનું મુખ્ય ચિત્રણ મોટા ભાગે અમેરિકા ખાતે થયું હતું, જેમાં અંદાજે ૯૦–૯૫ ટકા ભાગ લૉસ એન્જેલસ, કેલિફોર્નિયાના વિવિધ સ્થળોએ કંડારવામાં આવ્યો હતો. ચલચિત્રના કેટલાક ભાગો અમદાવાદ અને વડોદરા શહેરોમાં પણ ચિતરાયા હતા.

 વિપણન અને પ્રકાશન 
ચલચિત્રની સત્તાવાર જાહેરાત ૬ નવેમ્બર ૨૦૨૫ના રોજ મોશન પોસ્ટર સાથે કરવામાં આવી હતી. ત્યારબાદ ૨૨ નવેમ્બર ૨૦૨૫ના રોજ ટીઝર અને ૪ ડિસેમ્બર ૨૦૨૫ના રોજ સત્તાવાર ટ્રેલર વિવિધ સામાજિક માધ્યમો પર રજૂ કરવામાં આવ્યા હતા. ચલચિત્રનું થિયેટ્રિકલ પ્રદર્શન ૨૫ ડિસેમ્બર ૨૦૨૫ના રોજ થયું હતું, જે ક્રિસમસના દિવસે આવ્યું હતું.

 પ્રતિસાદ 
ગુજરાતી જગરણના ધર્મેન્દ્ર ઠાકરે ચલચિત્ર વંદે ભારત વાયા યુ.એસ.એનું મૂલ્યાંકન કરતા જણાવ્યું કે આ ચલચિત્ર અમેરિકામાં સ્થાયી થવા ઇચ્છતા ભારતીયો સામે ઊભા થતા પડકારોને વાસ્તવિક રીતે રજૂ કરે છે. ખાસ કરીને સામાજિક પ્રતિષ્ઠા, સ્થિરતા અને કાનૂની પ્રક્રિયાઓની જટિલતાઓને ચલચિત્ર અસરકારક રીતે સ્પર્શે છે. સમીક્ષામાં ચલચિત્રને વિદ્યાર્થીઓ અને યુવા આશાવાદીઓ માટે આંખ ઉઘાડે તેવી ગણાવવામાં આવી છે, કારણ કે તે વિદેશી જીવનની અપેક્ષા અને વાસ્તવિકતા વચ્ચેનો તફાવત સ્પષ્ટ કરે છે. ચલચિત્રના કેટલાક સંવાદો સામાજિક માધ્યમોમાં વિશેષ લોકપ્રિય થયા હતા, જ્યારે મલ્હાર ઠાકર અને પૂજા ઝાવેરીના અભિનય સાથે પાર્થ ભારત ઠાકરના સંગીતે ચલચિત્રને કુટુંબપ્રિય, હાસ્ય અને ભાવનાત્મક ક્ષણોનું સંતુલિત મિશ્રણ બનાવ્યું છે.

 આ પણ જુઓ 

 ૨૦૨૫ની ગુજરાતી ચલચિત્રોની યાદી
 ગુજરાતી ચલચિત્રોની યાદી

 સંદર્ભો 

 બાહ્ય કડીઓ 


શ્રેણી:ગુજરાતી કલાકાર
શ્રેણી:ગુજરાતી ચલચિત્ર
શ્રેણી:ગુજરાતી ચિત્રકાર
શ્રેણી:અમેરિકા